Most priateľstva Giurgiu-Ruse

Most priateľstva Giurgiu-Ruse (, ) je jeden z dvoch hraničných priechodov (mostov), spájajúcich Rumunsko a Bulharsko. Spája mestá Giurgiu (na rumunskej strane) a Ruse (na bulharskej strane). Vedie po ňom dvojpruhová cesta, železnica a chodník pre peších.

 História 
Otvorený bol 20. júna 1954, projektovaný bol sovietskymi inžiniermi. Je 2 223,52 m dlhý a vo svojej dobe šlo o jedinú pevnú spojnicu medzi Rumunskom a Bulharskom, mimo pozemskej hranice na východe. Na stavbu mostu významne prispel Sovietsky zväz. Dekorácie navrhol bulharský architekt Georgij Ovčarov.

 Galéria 

 Iné projekty 

Kategória:Mosty v Rumunsku
Kategória:Mosty cez Dunaj
Kategória:Mosty v Bulharsku